Lav et referat af nedenstående tekst:

Tekst:
De to italienske kvinder, en mor på 66 år og hendes datter på 35, er ikke set, siden 12. oktober. Dagen efter skulle kvinderne have afleveret deres lejede bil, en lysebrun VW Polo med nummerplade AB 86 661. Bilen er lejet ved Europcar i Aarhus. Bilen er blevet fundet på Klitvej nordvest for Flade Sø tæt ved Vesterhavet nord for Agger, men der er ingen spor af kvinderne, og det fik torsdag Midt- og Vestjyllands Politi til at iværksætte en eftersøgning med helikopter og hundepatruljer, mens også Søværnets Operative Kommando deltog i eftersøgningen omkring stranden. Fredag formiddag fortsætter eftersøgningen, oplyser Midt- og Vestjyllands Politi. Her vil politiets hundepatruljer igen lede i strandområdet. Politiet har endnu ikke fået henvendelser, der har givet dem en idé om, hvor kvinderne kan være. Har du set kvinderne eller ved du, hvor bilen har været fra 12. oktober til den blev fundet torsdag, kan Midt- og Vestjyllands Politi kontaktes på telefon 1-1-4.

Referat:
Midt- og Vestjyllands Politi fortsætter eftersøgningen efter to italienske kvinder, som har været forsvundet i en uge.